wickkiey/tamil-wikipedia-chunked huggingface dataset:
# நிக்கல் டெட்ராகார்பனைல்

## ஆபத்தும் பாதுகாப்பும்

Ni(CO)4 சேர்மத்தின் ஆபத்துகள் அதன் உள்ளடக்கப் பொருளான CO வாயு ஆபத்துகளை விட அதிகமாகும். நிக்கல் உடலுக்குள் வெளிப்பட்டால் ஏற்படும் விளைவுகளை இது பிரதிபலிக்கிறது. நிக்கல் கார்பனைல் அதிக அளவில் ஆவியாவதால் தோல் அல்லது உறிஞ்சுதல் மூலம் உள்ளிழுக்கப்பட்டு கடுமையான பாதிப்புகளை உண்டாக்குகிறது. உயிர்கொல்லும் செறிவு LC50 அளவுடன் 30 நிமிடங்கள் வெளிப்பட்டால் இதன் பாதிப்பி மில்லியனுக்கு 3 பகுதிகள் என மதிப்பிடப்பட்டுள்ளது. இதே அடர்த்தியுல் இச்சேர்மம் மனித உடலுக்குள் வெளிப்பட்டால் அதன் பாதிப்பு அளவு மில்லியனுக்கு 30 பகுதிகளாகும். மில்லியனுக்கு 5 பகுதிகள் வரை சில உயிரினங்கள் ஊசிய நெடியால் மூச்சு அல்லது அடர்புகை உள்ளிழுக்கப்பட்டு பாதிக்கப்படுகின்றன.  
நிக்கல் கார்பனைலின் ஆவி தானாக தீப்பற்றி எரியும் தன்மை கொண்டதாகும். காற்ரில் இது வேகமாகச் சிதைவடைகிறது. இதன் அரை வாழுவுக்காலம் 40 வினாடிகள் ஆகும்.
நிக்கல் கார்பனைல் நச்சு பாதிக்கப்பட்டால் இரண்டு நிலைகளில் நோய் பாதிப்பு ஏற்படுகிறது. முதலாவதாக தலைவலியும் நெஞ்சு வலியும் சில மணி நேரங்களுக்கு நீடிக்கும். பின்னர் குறுகிய நேரத்திற்கு குணமடைந்தது போலத் தோன்றும். 16 மணி நேரத்திற்குப் பின்னர் இரண்டாம் நிலையில் வேதியியல் சார்பு நுரையீரல் அழற்சி இருமல் மற்றும் சுவாசக் கோளாறு போன்ற அடையாளங்களுடன் கடுமையான பாதிப்புகள் தோன்றும். நான்கு நாட்கள் இதேநிலையில் தொடர்ந்து சிறுநீரக செயலிழப்பு அல்லது இதயப்பாதிப்பு போன்றவை ஏற்பட்டு உயிரிழப்பு வரை ஏற்படுத்தும்.  
அமெரிக்காவில் இச்சேர்மத்தை ஒரு கடுமையான வேதிப்பொருளாக கருதுமளவிற்கு சட்டம் இயற்றப்பட்டுள்ளது .
# பிணை ஆற்றல்

**பிணைப்பு ஆற்றல்** *(Binding energy)* என்பது ஓர் அணுக்கருவைச் சிதைத்து அதில் இயைந்துள்ள புரோட்டான்களையும் நியூட்ரான்களையும் வெளிக் கொண்டுவருவதற்குத் தேவைப்படும் குறைந்தபட்ச ஆற்றலை பிணை ஆற்றல் என்கிறோம்.  
பகுதிப்பொருட்களின் நிலை ஆற்றல்களின் கூடுதலைவிட கட்டமைந்த பொருளின் நிலை ஆற்றல் குறைவாக இருக்கும். இதனாலேயே இவ்வமைப்பு ஒன்றாக இணைந்து காணப்படுகிறது. எனவே ஒரு குறிப்பிட்ட எண்ணிக்கையில் புரோட்டான்களும் நியூட்ரான்களும் சேர்ந்து ஓர் அணுக்கருவை உருவாக்கும் போது வெளிப்படும் ஆற்றலையும் அணுக்கரு பிணை ஆற்றல் என்கிறோம். அணுக்கரு உருவாகும் போது இழக்கப்பட்ட பொருண்மையிலிருந்து இந்த ஆற்றல் பெறப்படுகிறது. இந்த வரையறை நேர்மறை பிணைப்பு ஆற்றலைக் குறிக்கிறது.  
ஒருவேளை வழங்கப்படும் ஆற்றல் பிணைப்பு ஆற்றலை விட அதிகமாக இருந்தால் பிரிக்கப்பட்ட பகுதிப் பொருள்கள் பூச்சியமற்ற இயக்க ஆற்றலைக் கொண்டவை எனலாம்.
# பிணை ஆற்றல்

## பொதுச் சிந்தனை

பொதுவாக நோக்குகையில் பிணை ஆற்றல் என்பது ஒரு பொருளை பிணைத்து வைத்திருக்கும் சக்திகளுக்கு எதிராக செய்யப்பட வேண்டிய இயந்திர வேலையை பிரதிநிதித்துவப்படுத்துகிறது, அப்பொருளை பகுதிப்பொருள்களை பிரித்தெடுத்து போதுமான இடைவெளியில் வைக்க உதவும் வேலையைக் குறிக்கிறது பிரிக்கப்பட்ட பகுதிகளை மேலும் பிரித்தெடுக்க கூடுதலான வேலை தேவைப்படுகிறது.  
கட்டமைந்த முறைகளில் பிணைப்பு ஆற்றல் ஒருவேளை நீக்கப்பட்டால் பிணைக்கப்படாத நிலையின் நிறையை அதிலிருந்து கண்டிப்பாகக் கழிக்க வேண்டும். இதனால் பிணைந்திருக்கும்போது அவ்வமைப்பிலிருந்து வெளியேற்றப்படும் ஆற்றல் அல்லது உமிழப்படும் ஆற்றலானது அவ்வமைப்பின் ஆற்றல் நிறையிலும் இழப்பை உண்டாக்குகிறது. கட்டமைப்பின் நிறை இச்செயல்முறையில் பாதுகாக்கப்படுவதில்லை.  
பிணை ஆற்றலில் பல வகைகள் உள்ளன, ஒவ்வொன்றும் வெவ்வேறு தூரம் மற்றும் ஆற்றல் அளவில் இயங்குகின்றன. அணுநிறை அதிகரிப்பதைப் பொறுத்து பிணை ஆற்றல்களும் அதிகரிக்கின்றன. மிகக் குறைந்த நிறை எண் கொண்ட அணுக்கருக்கள் மிக அதிகமான பிணை ஆற்றலைக் கொண்டுள்ளன.
# மேரி கோம் (திரைப்படம்)

**மேரி கோம்** (***Mary Kom***) என்பது 2014 ஆண்டைய இந்தி திரைப்படம் ஆகும். இதனை ஓமங்குமார் என்பவர் இயக்கியுள்ளார். வியாகம் 18 மோசன நிறுவனத்துடன் இணைந்து சஞ்சய் லீலா பன்சாலி இதனை தயாரித்துள்ளார். பிரியங்கா சோப்ரா இதில் மேரி கோமாக நடித்துள்ளார். தர்ஷன் குமார் மற்றும் சுனில் தபா ஆகியோர் முறையே கணவர், பயிற்சியாளராக துணைக் கதாப்பாத்திரங்களில் நடித்துள்ளனர். இந்தத் திரைப்படமானது மேரி கோம் எவ்வாறு குத்துச்சண்டை வீரரானார் என்பது தொடங்கி நிங்போவில் நடைபெற்ற 2008 ஆம் ஆண்டின் உலகக் குத்துச் சண்டை போட்டியில் எவ்வாறு தங்கப் பதக்கம் பெற்றார் என்பது வரை இந்தத் திரைப்படத்தில் விவரிக்கப்பட்டுள்ளது. இந்தத் திரைப்படத்தில் சோப்ரா முதன் முறையாக சாரோ என்ற பாடல் ஒன்றைப் ( தாலாட்டுப் பாடலைப் ) பாடியுள்ளார்.  
சாய்ன் குவாட்ராசு எனும் எழுத்தாளர் இந்த மொழிபுவை உருவாக்கி இயக்குநர் குமாரிடம் கூறினார். இந்தக் கதையானது மேரிகோம் அதிகம் அறியப்படாத காலத்திலேயே எழுதப்பட்டது. இந்தக் கதையை படமாக எடுப்பதற்கு மேரி கோமினுடைய அனுமதியைப் பெற அவரிடம் கேட்டார். இந்தச் சந்திப்பானது 2012 கோடைக்கால ஒலிம்பிக் விளையாட்டுப் போட்டிகளில் அவர் வெண்கலம் வாங்குவதற்கு முன்பாகவே நடந்தது. சோப்ரா , கோமினுடைய உடல்வாகு போன்று அமைவதற்காக மூன்று மாதம் கடுமையான உடற் பயிற்சிகள் மேற்கொண்டார். மேலும் கோமினுடைய தனித்துவமான குத்துச்சண்டை முறைகளையும் கற்றார். 2013 ஆம் ஆண்டு பிலிம்ஸ்டன் படமனையில் படப்பிடிப்புத் துவங்கியது. அங்கே குத்துச் சண்டை தொடர்பான காட்சிகள் படமாக்கப்பட்டன. பின்பு கோமினுடைய சொந்த ஊரான மணிப்பூரில் படமாக்கத் திட்டமிட்டனர். ஆனால் பாதுகாப்புக் காரணங்களுக்காக அது கைவிடப்பட்டது. மேரி கோம் திரைப்படத்தின் பெரும்பான்மையான காட்சிகள் தரம்சாலா மற்றும் மணிலாவில் படமாக்கப்பட்டன.
# மேரி கோம் (திரைப்படம்)

## கதைச் சுருக்கம்

மங்தே சுங்ஜிஜாங் கோம் ( பிரியங்கா சோப்ரா) தனது கணவர் அன்லர் கோமுடன் (தர்ஷன் குமார்) மருத்துவமனைக்கு செல்வதில் இருந்து இந்தத் திரைப்படம் துவங்குகிறது. அந்தச் சமயம் அந்த ஊரில்ஊரடங்கு உத்தரவு பிறப்பிக்கப்பட்டிருந்தது. அந்தக் காரணத்தினால் வண்டி கிடைப்பதில் சிக்கல் இருந்தது. வண்டி தேடி அலைந்த சமயத்தில் கிளர்ச்சிக்காரர் ஒருவரால் இவர் தாக்கப்படுகிறார். பின் நினைவு மீட்பிற்குக் காட்சி செல்கிறது. கோம் 1991 இல் ஒரு விமான விபத்து நடந்த இடத்தில் ஒரு குத்துச்சண்டை கையுறையை கண்டெடுக்கிறார். அவர் குத்துச்சண்டை பயிலவேண்டும் என நினைக்கிறார். ஆனால் அவருடைய தந்தைக்கு அதில் விருப்பமில்லை. ஒரு நாள் சிறு பிரச்சினையின் காரணமாக ஒரு பையனை விரட்டிக்கொண்டு ஓடுகிறார். இறுதியில் அவர் உடற்பயிற்சி மையத்தை அடைகிறார். அங்கு நர்ஜித் சிங் (சுனில் தபா) ஆசிய வாகையாளரான டிங்கோசிங்கிற்கு பயிற்சியளித்துக் கொண்டிருக்கிறார்.அதைப் பார்த்த கோம் தனக்கும் குத்துச்சண்டை பயிற்றுவிக்குமாறு நர்ஜித் சிங்கிடம் கேட்கிறார். ஆனால் அவரோ முப்பது தினங்கள் தொடர்ந்து உடற்பயிற்சி நிலையத்திற்கு வந்தால், தான் கற்றுத் தருவதாகக் கூறுகிறார். பின் தனது தந்தைக்குத் தெரியாமல் முப்பது தினங்களும் அவர் செல்கிறார். இவரது மன உறுதியைப் பார்த்த நர்ஜித் சிங் குத்துச் சண்டை பயிற்றுவிக்க சம்மதம் தெரிவிக்கிறார்.  
கோம், உள்ளூர் குத்துச் சண்டை வீரரைப் பணத்திற்காகப் போட்டிக்கு அழைக்கிறார். 2002 ஆம் ஆண்டு நடைபெற்ற உலக பெண்கள் குத்துச்சண்டைப் போட்டியை கோமின் தந்தை தொலைக்காட்சியில் பார்க்கிறார். தனது மகளின் திறமையைப் பார்த்து தனது தவறை உணர்ந்து மகளிடம் மன்னிப்பு கேட்கிறார். அதே சமயத்தில் அன்லர் கோம் , மேரி கோமிடம் அவருடைய திருமண விருப்பத்தைக் கூறுகிறார். 2006 இல் உலக குத்துச் சண்டைப் போட்டியில் வெற்றிபெற்ற பிறகு மேரி கோம் அன்லரைத் திருமணம் செய்ய சம்மதிக்கிறார். இதில் அவருடைய பயிற்சியாளருக்கு விருப்பமில்லை.  
கோமிற்கு இரட்டைக் குழந்தைகள் பிறக்கிறது. மறுபடியும் தான் குத்துச் சண்டையில் ஈடுபட வேண்டும் என்ற தனது ஆசையை கணவரிடம் தெரிவிக்க, அவரும் சம்மதம் சொல்கிறார். மீண்டும் பயிற்சி எடுத்து தேசிய அளவிலான போட்டிகளில் சிறப்பாகச் செயல்படுகிறார். ஆனால் நடுவர்களின் ஒரு சார்பு தீர்ப்பினால் தோல்வியடைகிறார். எனவே அவர்களின் மீது நாற்காலிகளை வீசுகிறார். இதனால் அவருக்கு விளையாடுவதில் இருந்து தடை கிடைக்கிறது. பின் மன்னிப்புக் கடிதம் எழுதிக் கொடுக்கிறார். பிறகு அவரை அவமானப்படுத்தி பின் விளையாட அனுமத்திக்கிறார்கள்.  
பின் தனது பயிற்சியாளரை சமாதானம் செய்து பயிற்சியை மேற்கொள்கிறார். 2008 இல் ஏ ஐ பி ஏ பெண்கள் உலக குத்துச் சண்டைப் போட்டியில் இறுதிப் போட்டிக்குத் தகுதி பெறுகிறார். மூத்த மகனுக்கு இருதயப் பிரச்சினை ஏற்பட்டுள்ளதாக அன்லர் கோம் கூறுகிறார். இந்த இக்கட்டான சூழ்நிலையில் இருந்து எவ்வாறு அவர் இறுதிப்போட்டியில் வெற்றி பெற்றார் எனபதை இறுதிக் காட்சியில் கூறியுள்ளார்கள். பிண்ணனியில் நாட்டுப்பண் ஒலிப்பதோடு திரைப்படம் நிறைவு பெறுகிறது.
# மேரி கோம் (திரைப்படம்)

## கதை மாந்தர்கள் தேர்வு

குமார் மற்றும் பன்சாலி ஆகிய இருவரும் பிரியங்கா சோப்ராவே மேரி கோமாக நடிக்க வேண்டும் என எண்ணினர். 2012 ஆம் ஆண்டுத் துவக்கத்திலேயே ஊடகங்கள் சோப்ரா தான் இந்தப் படத்தின் நாயகி என கூறின .ஆனால் தொடக்கத்தில் இதனை சோப்ரா மறுத்து வந்தார். சோப்ராவிற்கு ஆரம்பத்தில் இந்தக் கதாப்பத்திரத்தை ஏற்பதில் ஐயம் இருந்தது. ஏனெனில் அந்தக் கதாப்பாத்திரத்தின் உடலமைப்பு, அதற்கான பயிற்சி மற்றும் குத்துச்சண்டை கற்பது போன்றவைகளால் அவருக்கு ஐயம் இருந்தது. ஆனால் இயக்குநர் குமாரின் நம்பிக்கையால் இந்தத் திரைப்படத்திற்கு அவர் ஒப்புக்கொண்டார். சோப்ராவின் தேர்வு மிகச் சரியானது என மேரி கோம் நினைத்தார். தினச் செய்தி மற்றும் ஆய்வு (டெய்லி நியூஸ் அண்ட் அனலிசஸ்) எனும் இதழ் ஒன்றுக்கு அளித்த பேட்டியில் சோப்ரா தான் இந்தத் திரைப்படத்தில் நடிக்கப் பொருத்தமானவர் என்றும் அவரது உடலமைப்பு ஒரு உண்மையான குத்துச் சண்டை வீரரைப் போலே உள்ளது எனவும் கூறியுள்ளார்.  
கதாப்பாத்திரத் தேர்வு இயக்குநர்களான சுருதி மகாஜன் மற்றும் பரக் மேத்தா ஆகியோர் துணை நடிகர்களை சில மாத கலைக்காணலுக்குப் பிறகே தேர்ந்தெடுத்தனர். 2013 ஆம் ஆண்டு பெரும்பாலான ஊடகங்கள் டேனி டென்சோங்பா தான் மேரி கோமின் பயிற்சியாளர் , நர்ஜித் சிங்காக நடிக்க இருக்கிறார் எனக் கூறின. ஆனால் சுனில் தபா, கோமின் பயிற்சியாளர் கதாப்பாத்திரத்திற்குத் தேர்வானார்.  
தர்சன் குமார் கோமினுடைய கணவராக நடிக்க இறுதிசெய்யப்பட்டார். தேசிய நாடக பள்ளியின் பேராசிரியரான ராபின் தாஸ், கோமினுடைய தந்தையாக நடித்தார்.
# மேரி கோம் (திரைப்படம்)

## கதை மாந்தர்கள்

- பிரியங்கா சோப்ரா மேரி கோமாக
- சுனில் தபா (நர்ஜித் சிங்)
- தர்ஷன் குமார் (அன்லர் கோம்)
- ராபின் தாஸ்
- பந்தாரி ராகவேந்திரா (பீட்டர் மைக்கேல்)
- ராகவ் திவாரி (மாங்கி)
- சிசிர் ஷர்மா (தேசிய அணியின் பயிற்சியாளர்
- சக்தி சின்ஹா (எஸ்.ஷர்மா)
- கென்னி பசுமதாரி (ஜிம்மி)
- ரித்திகா மூர்த்தி (பத்திரிக்கையாளர்)
# கில்லியன் மேர்பி

**கில்லியன் மர்பி** (*Cillian Murphy*, பிறப்பு: 25 மே 1976) அயர்லாந்தைச் சேர்ந்த திரைப்பட நடிகராவார். இவர் ஒரு ராக் பாடகராகத் தனது தொழில் வாழ்க்கையை ஆரம்பித்தார். 1990களின் பிற்பகுதியில் சிறு படங்களில் நடித்து நடிகராக அறிமுகமானார். கிறிஸ்டோபர் நோலனின் பேட்மேன் பிகின்ஸ், டன்கிர்க் மற்றும் இன்செப்சன் போன்ற பிரபல திரைப்படங்களில் நடித்துள்ளார்.  
'28 டேய்ஸ் லேற்றர்' (2002), 'கோல்ட் மௌண்டன்' (2003), 'இன்ரெர்மிசன்' (2003), 'ரெட் ஐ' (2005) போன்ற திரைப்படங்களில் நடித்த பின்னரே மேர்பி புகழடைந்தார். 2005 இல் நடித்த 'பிறேக்பாஸ்ற் ஒன் புளூட்டோ'' திரைப்படத்திற்காக, இசை அல்லது நகைச்சுவை திரைப்படங்களின் சிறந்த நடிகர் பிரிவில் கோல்டன் குளோப் விருதுக்குப் பரிந்துரைக்கப்பட்டார்.
# கில்லியன் மேர்பி

## பிறப்பு மற்றும் இளமைக் காலம்

கிளியன் மர்பி 25 மே, 1976 இல் அயர்லாந்தில் உள்ள டக்லஸ் என்னும் ஊரில் பிறந்தார். இவரின் தந்தை அயர்லாந்து கல்வித்துறையில் பணியாற்றியவர், தாய் பிரெஞ்சு மொழி ஆசிரியர். இவருக்கு ஒரு தம்பி, மற்றும் இரண்டு இளைய சகோதரிகள் உள்ளனர். மர்பி தனது பத்தாவது வயதில் இசையமைக்கவும், பாடல்கள் எழுதவும் ஆரம்பித்தார். மர்பியின் குடும்பம் ரோமன் கத்தோலிக்கக் கிறுத்துவ மதப்பிரிவைச் சார்ந்தவர்கள். தனது இருபதாவது வயதில் சகோதரருடன் சேர்ந்து பல இசைக் குழுக்களில் பாடல்கள் பாடிக் கொண்டும், இசையமைத்துக் கொண்டும் தனது கலைப் பயணத்தைத் தொடர்ந்தார். கல்லூரியில் இருந்த நாடகக் குழுவில் தன்னை இணைத்துக் கொண்டு நாடகங்களில் நடித்துக் கொண்டிருந்தார். பிறகு படிப்பின் மீது ஆர்வமின்மையால் கல்லூரிப்படிப்பை பாதியிலேயே கைவிட்டார்.
# கில்லியன் மேர்பி

## நடிப்பு வாழ்க்கைப் பணி

### 1996-2001

மர்பி 1996 ஆம் ஆண்டு அயர்லாந்து இயக்குநர் என்ட வால்ஸின் திரைப்படமான *டிஸ்கோ பிக்ஸ்* இல் நடிகராக அறிமுகமானார். முதல் திரைப்படத்திற்குப் பிறகு இசையை கைவிட்டுவிட்டு நடிப்புத் துறையில் கவனம் செலுத்தத் தொடங்கினார். சேக்ஸ்பியரின் *மச் அடு அபொட் நத்திங்* (1998), *தி கன்ட்ரி பாய்* (1999) மற்றும் *ஜூனோ அன்ட் தி பேகாக்* (1999) ஆகிய திரைப்படங்களில் நடித்தார். இந்தத் திரைப்படங்களின் மூலம் நடிப்புத் திறமையை மர்பி வளர்த்துக் கொண்டார்.  
பிறகு மர்பி சுதந்திரத் தயாரிப்பு நிறுவனங்கள் உருவாக்கும் முழுநீளத் திரைப்படங்களான *தி மாஸ்க்* (1999) *ஆன் தி எட்ஜ்* (2001) போன்றவற்றில் நடித்தார். குறும்படங்கள், பிபிசியின் ''தி வே வி லிவ் நவ்' ஆகிய குறுந் தொடர்களிலும் நடித்தார்.  
இந்தக் காலகட்டத்தில் மர்பி அயர்லாந்தின் கார்க் நகரத்திலிருந்து டப்ளினிற்கு குடிப்பெயர்ந்தார், பின்பு 2001 இல் லண்டன் சென்றார்.
# கில்லியன் மேர்பி

## நடிப்பு வாழ்க்கைப் பணி

### 2002 - 2004

2002 ஆம் ஆண்டு மர்பி*தி சேப் ஆப் திங்ஸ் * எனும் திரைப்படத்தில் ஆதாம் எனும் கதாபாத்திரத்தில் நடித்தார். மர்பிக்கு உலகம் முழுவதுமிருந்து வெற்றித் தேடித் தந்த திரைப்படம் டேனி போய்லேஸின் திகில் திரைப்படமான *28 டேஸ் லேட்டர்* ஆகும். வட அமெரிக்காவில் இத்திரைப்படம் மிகப் பெரிய வெற்றியை ஈட்டியது. இத் திரைப்படத்திற்காக மர்பி சோனி எரிக்சனின் 8 ஆவது பேரரசு விருது மற்றும் 2004 ஆம் ஆண்டு6 எம் டிவியின் சிறந்த ஆண் நடிகருக்கான திரைப்பட விருதையும் வாங்கினார்.
2003 இல் *தி சீகுல்* எனும் படத்தில் நடித்தார், அதன் பின் அதே ஆண்டு *இன்டர்மிசன்* எனும் திரைப்படத்தில் நடித்தார். இது அயர்லாந்தில் அதிகப்படியான வசூலை வாரிய திரைப்படம் என்ற புதிய வரலாற்று சாதனையைப் படைத்தது(இச்சாதனை 2006 ஆம் ஆண்டு முறியடிக்கப்பட்டது).  
இந்தக் காலகட்டத்தில் மர்பி அயர்லாந்து திரைப்பட நடிகராக இருந்து ஆங்கிலத் திரைப்பட நடிகரானார்.
# கில்லியன் மேர்பி

## நடிப்பு வாழ்க்கைப் பணி

### 2005 - 2006

மர்பி, டாக்டர் ஜோனாத்தன் கிரேன் எனும் கதாபாத்திரத்தில் உலகப் புகழ்பெற்ற இயக்குநரான கிரிஸ்டோபர் நோலனின் *பேட்மேன் பிகின்ஸ்* (2005) படத்தில் நடித்தார். மர்பி முதலில் *பேட்மேன் பிகின்ஸ்* திரைப்படத்தின் வௌவால் மனிதன்(Batman) கதாப்பாத்திரத்திற்கான நடிகர் தேர்வுக்குச் சென்றிருந்தார். நோலன் வௌவால் மனிதன் கதாப்பாத்திரத்திற்கு வேறு ஒருவரைத் தேர்வு செய்திருந்தாலும் மர்பியைப் பிடித்திருந்ததால் துணைக் கதாபாத்திரத்திற்குத் தேர்வு செய்தார்.2006 ஆம் ஆண்டு எம் டிவியின் சிறந்த ஆண் வில்லனுக்கான திரைப்பட விருதை இப்படத்திற்காக மர்பி வாங்கினார். 2005 இல் மேலும் ஒரு வெற்றித் திரைப்படமான *ரெட் ஐ* இல் நடித்தார். இத்திரைப்படம் 100 மில்லியன் அமெரிக்க டாலர்களை வசூல் செய்தது.
# 2018 இல் இலங்கை

**2018 இல் இலங்கை** நிகழ்வுகள்:
# 2018 இல் இலங்கை

## பொறுப்பு வகித்தவர்கள்

- அரசுத்தலைவர் – மைத்திரிபால சிறிசேன
- பிரதமர் – ரணில் விக்கிரமசிங்க, (அக்டோபர் 26 முதல்) மகிந்த ராசபக்ச
- தலைமை நீதிபதி – பிரியசாத் டெப்
# 2018 இல் இலங்கை

## நிகழ்வுகள்

### சனவரி 2018

- சனவரி 23 &ndash; 2018 காற்பந்து உலககோப்பையின் அதிகாரபூர்வமான வெற்றிக் கிண்ணம் இலங்கைக்குக் கொண்டுவரப்பட்டு கொழும்பில் 2 நாட்களுக்கு பொதுமக்கள் பார்வைக்கு வைக்கப்பட்டது. 2018 பிஃபா உலகக்கிண்ணத்தின் சுற்றுப் பயணம் இலங்கையில் இருந்து ஆரம்பித்து 52 உலக நாடுகளுக்கு எடுத்துச் செல்லப்படவுள்ளது. வரலாற்றில் முதல்தடவையாக இக்கிண்ணம் இலங்கையில் இருந்து சுற்றுப்பயணத்தை ஆரம்பிக்கின்றது.
# 2018 இல் இலங்கை

## நிகழ்வுகள்

### பெப்ரவரி 2018

- பெப்ரவரி 4 &ndash; இலங்கையின் 70வது சுதந்திர நாள் கொண்டாடப்பட்டது.
- அர்ஜுன் அலோசியசு, காசுன் பாலிசேன ஆகியோர் கருவூல பத்திர ஊழல் தொடர்பாகக் கைது செய்யப்பட்டனர்.
- பெப்ரவரி 10 &ndash; 2018 இலங்கை உள்ளூராட்சி சபைத் தேர்தல்கள் 341 உள்ளூராட்சி மன்றங்களுக்கு 8293 உறுப்பினர்களைத் தெரிவு செய்ய இலங்கை முழுவதும் நடைபெற்றது.
- பெப்ரவரி 23 &ndash; 40 ஆண்டுகளுக்குப் பின்னர் முதற்தடவையாக இலங்கையில் பெரும் செலவில் தயாரிக்கப்பட்ட கோமாளி கிங்ஸ் என்ற முழுநீளத் தமிழ்த் திரைப்படம் நாடெங்கும் 50 அரங்குகளில் திரையிடப்பட்டது.
- பெப்ரவரி 27 &ndash; சிங்கள-முசுலிம் கலவரம் அம்பாறை நகரில் ஆரம்பமானது. அம்பாறை முசுலிம்களின் உணவகங்களில் வேதிப் பொருட்கள் சேர்க்கப்பட்டன என வதந்தி பரவியதை அடுத்து பள்ளிவாசல்கள், உணவகங்கள் சிங்களவர்களினால் தாக்கப்பட்டன.
# 2018 இல் இலங்கை

## நிகழ்வுகள்

### மார்ச் 2018

- மார்ச் 2 &ndash;முசுலிம்களுக்கு எதிரான தாக்குதல்கள் கண்டி மாவட்டம் திகன பகுதில் ஆரம்பித்து கண்டியின் பல பகுதிகளுக்கும் பரவியது. இலங்கையில் அவசரகாலச் சட்டம் 10 நாட்களுக்கு அமுல் படுத்தப்பட்டது.
- மார்ச் 6 &ndash; 2018 நிதாகஸ் கோப்பை மூன்று நாடுகள் பங்குபற்றும் துடுப்பாட்டப் போட்டி ஆரம்பமானது.
# 2018 இல் இலங்கை

## நிகழ்வுகள்

### ஏப்ரல் 2018

- ஏப்ரல் 4 &ndash; பிரதமர் ரணில் விக்கிரமசிங்கவிற்கு எதிரான நம்பிக்கையில்லாத் தீர்மானம் 46 மேலதிக வாக்குகளினால் தோற்கடிக்கப்பட்டது. எதிராக 122 வாக்குகளும், ஆதரவாக 76 வாக்குகளும் கிடைத்தன. ஐக்கிய தேசிய முன்னணியும், தமிழ்த் தேசியக் கூட்டமைப்பும் எதிராகவும், கூட்டு எதிர்க்கட்சியும் சுதந்திரக் கட்சியின் 15 பேரும், மக்கள் விடுதலை முன்னணியும் ஆதரவாக வாக்களித்தன.
- ஏப்ரல் 5 &ndash; மட்டக்களப்பு மாநகரசபைக்கு தமிழ்த் தேசியக் கூட்டமைப்பின் தியாகராஜா சரவணபவன் முதல்வராகவும், க. சத்தியசீலன் பிரதி முதல்வராகவும் தேர்ந்தெடுக்கப்பட்டனர்.
# 2018 இல் இலங்கை

## நிகழ்வுகள்

### மே 2018

- மே 18 &ndash; முள்ளிவாய்க்கால் நினைவு நாள் இலங்கையின் வடக்கு, கிழக்குப் பகுதிகளிலும், உலகில் தமிழர்கள் வாழும் பல நாடுகளிலும் நினைவுகூரப்பட்டது. வட மாகாண சபை, மற்றும் மாணவர்கள் ஏற்பாடு செய்த முக்கிய நிகழ்வு கிளிநொச்சியில் இடம்பெற்றது. வட மாகாண முதல்வர் சி. வி. விக்னேஸ்வரன் ஈகைச்சுடர் ஏற்றி உரையாற்றினார்.
- மே 23 &ndash; மே 19 முதல் இலங்கையில் பெய்து வரும் கனத்த மழையால் பெரும் வெள்ளப்பெருக்கு ஏற்பட்டதில் தெற்கு, மேற்கு, மத்திய மாவட்டங்களில் 13 பேர் உயிரிழந்தனர், 100,000 பேருக்கும் அதிகமானோர் பாதிக்கப்பட்டனர்.
# 2018 இல் இலங்கை

## நிகழ்வுகள்

### ஆகத்து 2018

- ஆகத்து 26: ஆண்களுக்கான 2018 கேரம் உலகக்கோப்பை இறுதிப் போட்டியில் இந்தியாவை இலங்கை வென்று முதல் தடவையாக உலக்கோப்பையைக் கைப்பற்றியது.
- ஆகத்து 27: தமிழ்த் தேசியக் கூட்டமைப்பு சனாதிபதி செயலணிக் கூட்டத்தில் பங்குபற்றியது.
- ஆகஸ்ட் 30 - காணமல் போனோர் சங்கம் கொழும்பில் ஆர்ப்பாட்டம் நடத்தினர்.
# 2018 இல் இலங்கை

## நிகழ்வுகள்

### செப்டம்பர் 2018

- செப்டம்பர் 5:
- கிழக்குப் பல்கலைக்கழக படுகொலைகளின் 28-ஆம் ஆண்டு நினைவு நாள் வந்தாறுமூலை பல்கலைக்கழகத்தில் நினைவுகூரப்பட்டது.
- அரசாங்கத்தின் செயற்பாடுகளுக்கு எதிராக முன்னாள் அரசுத்தலைவர் மகிந்த ராசபக்சவின் தலைமையில் கொழும்பில் கூட்டு எதிரணியினரின் “ஜனபலய கொலம்பட்ட” போராட்டம் இடம்பெற்றது.
- காணாமல் போணோர் பற்றிய இடைக்கால அறிக்கை சனாதிபதியிடம் கையளிப்பு.
- ஐக்கிய தேசியக் கட்சியின் 72-வது நிறைவுநாள் கொண்டாடப்பட்டது.
# 2018 இல் இலங்கை

## நிகழ்வுகள்

### அக்டோபர் 2018

- அக்டோபர் 21:
- வடக்கு மாகாண சபை அமைச்சர் அனந்தி சசிதரன் ஈழத்தமிழர் சுயாட்சிக் கழகம் என்ற பெயரில் புதிய கட்சியை யாழ்ப்பாணத்தில் ஆரம்பித்தார்.
- அக்டோபர் 24:
- வட மாகாணசபையின் முதலமைச்சர் க. வி. விக்னேஸ்வரன் தமிழ்த் தேசியக் கூட்டமைப்பில் இருந்து விலகி தமிழ் மக்கள் கூட்டணி என்ற பெயரில் புதிய கட்சியை ஆரம்பித்தார்.
- 1வது வட மாகாண சபையின் ஐந்தாண்டு ஆயுட்காலம் முடிவடைந்ததை அடுத்து மாகாண சபை கலைக்கப்பட்டு, ஆளுநர் ரெஜினால்ட் குரேயின் ஆட்சியின் கீழ் கொண்டு வரப்பட்டது.
- அக்டோபர் 26:
- அரசுத்தலைவர் மைத்திரிபால சிறிசேனவின் ஐக்கிய மக்கள் சுதந்திரக் கூட்டணி ரணில் விக்கிரமசிங்கவின் நல்லாட்சி அரசில் இருந்து வெளியேறுவதாக அறிவித்தது.
- அரசுத்தலைவர் மைத்திரிபால சிறிசேன பிரதமர் ரணில் விக்கிரமசிங்கவைப் பதவியில் இருந்து அகற்றி, முன்னாள் அரசுத்தலைவர் மகிந்த ராசபக்சவை புதிய பிரதமராக நியமித்தார்.
- புதிய பிரதமர் ராசபக்சவின் ஆதரவாளர்கள் இரண்டு அரசத் தொலைக்காட்சி நிலையங்களை முற்றுகையிட்டனர். இதனால் அந்நிலையங்களின் தொலைக்காட்சி சேவைகள் சில மணி நேரம் நிறுத்தி வைக்கப்பட்டன.
# 2018 இல் இலங்கை

## நிகழ்வுகள்

### நவம்பர் 2018

- நவம்பர் 9:
- மைத்திரிபால சிறிசேன நாடாளுமன்றத்தைக் கலைத்து, 2019 சனவரி 5 இல் புதிய நாடாளுமன்றத்துக்கான தேர்தல்கள் நடைபெறும் என வர்த்தமானி மூலம் அறிவித்தார்.
- ரங்கன ஹேரத் பன்னாட்டுத் துடுப்பாட்டங்களில் இருந்து இளைப்பாறினார். இடக்கை சுழற்பந்து வீச்சாளரான இவர் 433 தேர்வி இலக்குகளைக் கைப்பற்றியுள்ளார்.
# 2018 இல் இலங்கை

## இறப்புகள்

- பெப்ரவரி 18 &ndash; கந்தையா நீலகண்டன், வழக்கறிஞர், இந்து மாமன்றத் தலைவர் (பி. 1947)
- மார்ச் 14 &ndash; வசந்தா வைத்தியநாதன், (பி. 1937)
- ஏப்ரல் 29 &ndash; லெஸ்டர் ஜேம்ஸ் பீரிஸ், திரைப்பட இயக்குநர் (பி. 1919).
# துருவ நட்சத்திரம் (2018 திரைப்படம்)

**துருவ நட்சத்திரம்** (Dhruva Natchathiram), கௌதம் மேனனின் இயக்கத்தில், கௌதம் மேனன், வெங்கட் சோமசுந்தரம், ரேஷ்மா கட்டாலா, செந்தில் வீராசாமி, பி. மதன் ஆகியோரின் தயாரிப்பில் வெளியாகவுள்ள தமிழ்த்திரைப்படம்.. இத்திரைப்படத்தில் விக்ரம், ஐஸ்வர்யா ராஜேஷ், ரிது வர்மா ஆகியோர் முதன்மைப்பாத்திரங்களில் நடித்து வருகின்றனர். இத்திரைப்படம் மனோஜ் பரமஹம்சாவின், ஜோமன் டி. ஜான், சந்தான கிருட்டிணன், இரவிச்சந்திரன் ஆகியோரின் ஒளிப்பதிவிலும், ஹாரிஸ் ஜயராஜின் இசையிலும், ஆண்டோனியின் படத்தொகுப்பிலும், 18, மே 2018இல் வெளியாகவுள்ள தமிழ்த்திரைப்படம். இப்படத்தின் படப்பிடிப்பு சனவரி 2017 இல் தொடங்கப்பட்டது. இப்படம் ஏழு நாடுகளில் படமாக்கப்பட்டுள்ளது.
# துருவ நட்சத்திரம் (2018 திரைப்படம்)

## நடிப்பு

- விக்ரம் -ஜான்/ யோகன்/ துருவ்.
- ஐஸ்வர்யா ராஜேஷ் - இராகிணி.
- ரிது வர்மா - அனுபமா.
- பிரித்விராஜ் சுகுமாரன் -டார்க்மேன
- பார்த்திபன் - திரு. கேவாக
- சிம்ரன்
- ராதிகா
- திவ்யதர்சினி
- சிராவந்தி சாய்நாத்
- மாயா எஸ். கிருஷ்ணன்
- சதீஸ் கிருஷ்ணன்
- முன்னா
- வம்சி கிருஷ்ணா
- சலிம் பாய்க்
- பிரீத்தி நெடுமாறன்
# துருவ நட்சத்திரம் (2018 திரைப்படம்)

## படப்பணிகள்

இப்படத்தின் திரைத்துளிக்கான காட்சிகளை நியூயார்க் நகரத்தில் படமாக்கப்பட்ட பிறகு 2017 சனவரியல் முதற்கட்டப்படப்பிடிப்பை முடிக்க படக்குழுவினர் குன்னூருக்குச்சென்றனர். குன்னூர் நகரத்தில் சிறிய அளவில் படப்பிடப்பை நடத்திய பிறகு படக்குழுவினர் எஞ்சியுள்ள படப்பிடிப்பிற்காக சென்னைக்குச்சென்றனர். துருக்கியின் எல்லைப்பகுதியில் 24 மணிநேரமாக ஆவணங்களில் ஏற்பட்ட சிக்கலால் சிக்கிய துருவ நட்சத்திரம் படக்குழுவினரின் சிக்கலை இயக்குநர் எளிதாக தீர்த்தார்.
# துருவ நட்சத்திரம் (2018 திரைப்படம்)

## இசை

இத்திரைப்படத்திற்கு ஹாரிஸ் ஜயராஜ் இசையமைத்து வருகின்றார்.
# இலங்கை சாதியமைப்பு

இலங்கையில் சாதி அடிப்படையிலான சமூக நிலைமாற்ற அமைப்பு அதன் மூன்று முக்கிய இனக்குழுக்களில் இலங்கைத் தமிழர், சிங்களவர் மற்றும் மலையகத் தமிழர் காணப்படுகிறது. சாதி அமைப்பு இலங்கையின் பண்டைய வரலாற்றிலிருந்து காலனித்துவ சகாப்தத்திற்கு விரிவானது. இலங்கையின் சாதி அமைப்பு தென்னிந்திய சாதி அமைப்புக்கு ஒத்திருக்கிறது.
# இலங்கை சாதியமைப்பு

## சிங்கள சாதிகள்

இலங்கை சமூகங்களின் தோற்றம் தெளிவாக இல்லை என்றாலும், சிங்களவர்களின் மீதான மரபணு ஆய்வுகள், திராவிடர் மற்றும் வங்காளிகளுக்கு மற்றும் குஜராத்திகளுக்கு மரபணு ரீதியாக சிங்கள சமூகம் தொடர்புடையதாக காட்டுகின்றன. *புஜவலிய்யா*, *சதர்ரரட்ணவலிய*, *யோகாரத்னகாரியா* போன்ற பழங்கால இலங்கை நூல்கள் மற்றும் கல்வெட்டுகள் சிங்கள மக்களை *ராஜா*, *பாமுனு*, *வேலாந்தா* மற்றும் *கொவி* என்ற நான்கு மடங்கு சாதி வகைகளாக பிரிகிறது. 18 ஆம் நூற்றாண்டில் ஆங்கிலேயர்-கண்டி கண்ட காலத்தில் இந்த வரிசைமுறையின் சான்றுகள் காணப்படலாம், இது இலங்கை முடியாட்சிக்குப் பின்னரும் அதன் தொடர்ச்சியைக் குறிக்கின்றது.
****கண்டி பகுதி****  
| கண்டி | பட்டி | இடையர் |  |  |
| --- | --- | --- | --- | --- |
| கண்டி | கொவிகாமா | வேளாண்மை, நெல் விவசாயம், இடையர் | கொயிகாமா, கொவிகுலம் |  |
| கண்டி | பாத்காமா | வேளாண்மை, பல்லக்குக் காவுவோர் |  |  |
| கண்டி | பெராவா | பறையடித்தல், வேளாண்மை தொழிலாளர் |  |  |
| கண்டி | ராதாலா | கண்டி இராச்சியத்தின் அரச சபை உறுப்பினர்கள். |  |  |
| கண்டி | நவண்டானா | கைவினைஞர்கள், இரும்பு வேலை | அச்சாரி |  |
| கண்டி | ராஜாகா | துணி வெளுத்தல் | ராதா, ஹெனா |  |
| கண்டி | பன்னிக்கி | முடி வெட்டுதல் |  |  |
| கண்டி | வகும்புரா | கருப்பட்டி செய்தல், வணிகம் | தேவர் |  |
| **தெற்கு பகுதி** |  |  |  |  |
| தெற்கு | டெமாலா கத்தாரா | வேளாண்மை தொழிலாளர் | தமிழர் |  |
| தெற்கு | துராவா | தேங்காய் மரம் சாகுபடி, கள்ளு இறக்குதல் |  |  |
| தெற்கு | பாமுனு | துறவிகள், பூசாரி | பிராமணர் |  |
| தெற்கு | கராவா | கப்பலோட்டுதல், கடற்படைகள் | குருகுலம், கௌரவர் |  |
| தெற்கு | பொருவக்காரா | மர வெட்டிதல், தச்சு வேலை |  |  |
| தெற்கு | சலகாமா | கருவாப்பட்டை சாகுபடி, கருவாப்பட்டை வர்த்தகம் | ஹெவப்பன்ன, கருந்துக்காரர் | } |
# 222

__NOTOC__
ஆண்டு **222** (**CCXXII**) யூலியன் நாட்காட்டியில் செவ்வாய்க்கிழமையில் துவங்கிய ஒரு சாதாரண ஆண்டு ஆகும். அக்காலத்தில் இவ்வாண்டு "அந்தோனினசு, செவெரசு தூதர்களின் ஆட்சி ஆண்டு" (*Year of the Consulship of Antoninus and Severus*) எனவும், "ஆண்டு 975" (பண்டைய உரோமன் அப் ஊர்பி கொண்டிட்டா நாட்காட்டியில்) எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 222 என அழைக்கும் முறை நடைமுறைக்கு வந்தது.
# 222

## நிகழ்வுகள்

<onlyinclude>
- மார்ச் 11 &ndash; உரோமைப் பேரரசர் எலகபாலுசு கிளர்ச்சி ஒன்றின் போது அவரது தாயாருடன் சேர்த்து பிரடோரியர்களால் படுகொலை செய்யப்பட்டார். இவர்களது உடல்கள் உரோமை நகர வீதிகளால் கொண்டு செல்லப்பட்டு டைபர் ஆற்றில் வீசப்பட்டன.
- எலகபாலுசுவிற்குப் பின்னர் அலெக்சாந்தர் செவெரசு தனது 13வது அகவையில் ஆட்சியில் அமர்ந்தான். இவனது தாயார் யூலியா அவத்தா மமேயா உரோமைப் பேரரசை 16 மேலவை உறுப்பினர்களின் உதவியுடன் ஆட்சி புரிந்தார்.
- சீன நாடுகளான சூ கான், கிழக்கு வூ ஆகியவற்றிடையே போர் மூண்டது.
- அக்டோபர் 14 &ndash; ஐந்து ஆண்டுகள் ஆட்சியியின் பின்னர் திருத்தந்தை முதலாம் கலிஸ்டசு உரோமில் கும்பல் ஒன்றினால் படுகொலை செய்யப்பட்டார். இவருக்குப் பின் கருதினால் முதலாம் உர்பான் திருத்தந்தையாக நியமிக்கப்பட்டார்.
</onlyinclude>
# 222

## பிறப்புகள்

- தூ யூ, யின் மரபு சீனத் தளபதி, கல்வியாளர் (இ. 285)
# 222

## இறப்புகள்

- மார்ச் 11 &ndash; எலகபாலுசு, உரோமைப் பேரரசர் (பி. 203)
- முதலாம் கலிஸ்டஸ் (திருத்தந்தை)
- பர்தைசான், சிரிய மெய்யியலாளர் (பி. 154)
# ஆக்சுபோர்டு மின்மணி

**ஆக்சுபோர்டு மின்மணி** (**Oxford Electric Bell**) என்பது 1840 ல் உருவாக்கப்பட்டு இன்று வரை செயல்பட்டுக் கொண்டிருக்கும் ஒரு ஆய்வுக்கூட மின்சார மணி ஆகும். திருச்சபைச் சமயகுருவும் இயற்பியலாளரும் ஆன ராபர்ட் வாக்கர் (Robert Walker) முதன்முதலில் வாங்கிய உபகரணம் ஆகும். இங்கிலாந்து நாட்டில் ஆக்சுபோர்டு பல்கலைக்கழகத்தில் உள்ள கிளாரென்டன் ஆய்வகத்தில் இன்றும் கூட ஒலித்துக் கொண்டிருக்கிறது.
# ஆக்சுபோர்டு மின்மணி

## வடிவமைப்பு

இந்தக் கருவி இரு பித்தளை மணிகளால் ஆனது, ஒவ்வொன்றும் ஒரு வோல்ட்டா அடுக்குக்குக் கீழே வெக்கப்பட்டுள்ளது (இது ஒரு வகை மின்கலம் ஆகும்). இரண்டு அடுக்குகளும் தொடரிணைப்பில் இணைக்கப்பட்டிருக்கும். 4&nbsp;மிமீ விட்ட அளவுள்ள ஒரு உலோகக் கோளமே மணியின் நா (clapper), இரு இரு அடுக்குகளுக்குமிடையே இணைக்கப்பட்டுள்ளது. இது நிலைமின்னியல் விசை மூலம் மணியை ஒலிக்கச் செய்கிறது. மணியின் நா, ஒரு மணியை தொடும் போது நிலைமின்னாற்றலால் அதே மின்னூட்டம் பெறுகிறது. அதனால் அருகிலுள்ள மற்றொரு மணியால் கவரப்பட்டு ஒலியை எழுப்புகிறது. இந்த செயல்பாடு தொடர்ந்து நடைபெறுகிறது. இந்த இயக்கத்தை உருவாக்க அதிக மின்னழுத்தம் கொண்ட மின்கலங்கள் பயன்படுத்தப்படுகிறது. அதன்பின் குறைந்த மின்னழுத்தத்திலேயே, மணிகள் மின்னூட்டம் பெறுகிறது. இந்த காரணத்தால் அவைத் தொடர்ந்து செயல்படுகிறது. இவை 2 ஏர்ட்சு அதிர்வெண் கொண்ட அலைவுகளை உருவாக்குகிறது.  
இதில் பயன்படுத்தப்படும் உலர் மின் அடுக்குகள், எதனால் ஆனவை என்பது தொியவில்லை. ஆனால் அதன் மீது மின்காப்பானாக கந்தகம் பூசப்பட்டுள்ளது.
ஆக்சுபோர்டு மின்மணி இடையறா இயக்கத்தை விளக்கப் பயன்படுத்துவதில்லை. உலா் அடுக்குகள் மின்னூட்டத்தை இழந்தவுடனே, மணி ஒலி எழுப்புவதை நிறுத்திவிடுகிறது.  
1840 ல் தொடங்கி இன்று வரை 10 பில்லியன் ஒலிகளை எழுப்பியுள்ளதாக கின்னஸ் உலக சாதனைகள் புத்தகத்தில் இடம் பெற்றுள்ளது. இந்த மணியானது 1825 ஆம் ஆண்டில் கட்டமைக்கப்பட்டிருக்கலாம்.
# ஆக்சுபோர்டு மின்மணி

## மேலும் பார்க்க

- பிராங்கிளின் மணிகள்
- பெவர்லி கடிகாரம்
# பிராங்கிளின் மணிகள்

**பிராங்கிளின் மணிகள்** (*Franklin bells*) அல்லது **கார்டன் மணிகள்** (*Gordon’s Bells*) மற்றும் மின்னல் மணி எனவும் அழைக்கப்படுகிறது.) ஆரம்ப காலங்களில் மின்னூட்டத்தை செயல் விளக்கம் செய்துகாட்ட லேய்டின் கொள்கலனுடன் இணைத்து பயன்படுத்தப்பட்டது.
பிராங்ளின் மணிகள் மின்னூட்டத்தை செயல் விளக்கம் செய்துகாட்டவே பயன்பட்டதேயன்றி, எந்தவித ஆராய்ச்சிக்கும் உதவவில்லை. இக்கருவி மின்னாற்றலைத் தொடர்ந்து இயக்க ஆற்றலாக மாற்ற உதவியது. இரண்டு எதிரெதிர் மின்னூட்டம் பெற்ற மணிகளுக்கிடையே மணியின் நா (clapper) ஒன்று முன்னும் பின்னும் அசைந்து ஒலி எழுப்புகிறது.
# பிராங்கிளின் மணிகள்

## வரலாறு

மின்னியல் தொடர்பான தனது ஆராய்ச்சிகளுக்கு பெஞ்சமின் பிராங்கிளின் இக் கருவியைப் முதலில் பயன்படுத்தியதால், பின்னர் அவர் பெயரால் கருவியும் அழைக்கப்பட்டது. செர்மனி நாட்டைச் சேர்ந்த ஆண்ரூ கார்டன் (Andrew Gordon) என்ற தத்துவவியல் பேராசிரியர் இக் கருவியை உருவாக்கியதாகக் கூறப்படுகிறது. 1742 ல் இவர் மின்மணிகளை உருவாக்கியதைப் பற்றி மின்னியல் தொடர்பான பாடப் புத்தகங்களில் விரிவாகக் கூறப்பட்டுள்ளது. கார்டனின் வடிவமைப்பைத் தனது இடிதாங்கியுடன் பிராங்கிளின் இணைத்தார். இது பற்றி ஒரு ஆராய்ச்சி கட்டுரையில் பின்வருமாறு குறிப்பிடுகிறார்.
<blockquote>
In September 1752, I erected an Iron Rod to draw the Lightning down into my House, in order to make some Experiments on it, with two Bells to give Notice when the Rod should be electrified.
</blockquote>
(**தமிழாக்கம்**: செப்டம்பர் 1752 ல், மின்னலை ஈர்த்து சில சோதனைகள் செய்ய ஒரு இரும்பு கம்பியை எனது வீட்டில் பொருத்தினேன். அதனுடன் பொருத்தப்பட்ட மணிகள், மின்னூட்டம் பெறும் போது ஒலிக்கச் செய்தன.)
# பிராங்கிளின் மணிகள்

## வடிவமைப்பு மற்றும் இயங்கும் விதம்

ஒரு உலோகத் தாங்கியின் குறுக்குச்சட்டத்தில், மூன்று மணிகள் இணைக்கப்பட்டுள்ளது. மின்கடத்தும் சங்கிலியுடன் முதல் மற்றும் மூன்றாம் மணிகள் இணைக்கப்பட்டுள்ளன. மின்காப்புப் பொருளின் உதவியுடன் நடுவிலுள்ள மணி தொங்கவிடப்பட்டுள்ளது. இந்த மணிகளுக்கு இடையே இரண்டு மணி நாக்கள் தொங்கவிடப்பட்டுள்ளது. இவை ஊசல் போல் மின்காப்புப் பொருளினால் கட்டித் தொங்கவிடப்பட்டிருக்கும். நடுவிலுள்ள மணியின் முனையில் ஒரு சிறிய சங்கிலி இணைக்கப்பட்டுள்ளது.  
லேய்டின் கொள்கலனின் உட்பரப்புடன் நடுவிலுள்ள மணியின் சங்கிலி இணைக்கப்பட்டுள்ளது. அதன் வெளிப்பரப்பு உலோகத் தாங்கியுடன் இணைக்கப்பட்டுள்ளது. உட்பரப்பில் உருவாகும் மின்னூட்டங்கள், நடுவிலுள்ள மணிக்கும், வெளிப்பரப்பில் உருவாகும் மின்னூட்டங்கள், மற்ற இரு மணிக்களுக்கும் பாய்கின்றன. ஒரு மணியால் ஈர்க்கப்படும் மணியின் நா, அதன் மின்னூட்டத்தைப் பெற்று விலகலடைகிறது. அலைவினால் அடுத்த மணியை அடைகிறது. பின்னர் அதே செயல் தொடருகிறது. இச் செயல், லேய்டின் கொள்கலனிலுள்ள மின்னூட்டங்கள் மின்னிறக்கம் அடையும் வரை நடைபெறுகிறது. பின்னர் மணி ஒலிப்பது நின்று விடுகிறது.
# பரினீதி சோப்ரா

**பரினீதி சோப்ரா (Parineeti Chopra)** என்பவர் இந்தி நடிகர் மற்றும் பாடகி ஆவார். இவர் அக்டோபர் 22, 1987 ஆம் ஆண்டு பிறந்தார். சோப்ரா துவக்கத்தில் முதலீட்டு வங்கியியல் வேலை பார்க்க விரும்பினார். ஆனால் மான்செஸ்டர் வணிக பள்ளியில் நிதியியல்,வணிகம் மற்றும் பொருளாதாரம் ஆகிய பிரிவில் பட்டம் பெற்ற பிறகு 2009 ஆம் ஆண்டில் இந்தியா திரும்பினார். அந்த நேரம் இந்தியாவில் பெரும் பொருளியல் நிலைத் தேக்கம் இருந்தது, எனவே அவர் யாஷ் ராஜ் ஃபிலிம்ஸ் எனும் நிறுவனத்தில் பொதுத் தொடர்புகள் ஆலோசகராக சேர்ந்தார். பின் அந்த நிறுவனத்தின் நாயகியாக நடிக்க ஒப்பந்தம் ஆனார்.  
சோப்ரா தன்னுடைய முதல் திரைப்படமாக 2011 ஆம் ஆண்டில் வெளியான பெண்கள் எதிர் ரிக்கிபாய் திரைப்படத்தில் நடித்தார். இந்தத் திரைப்படத்திற்காக சிறந்த அறிமுக நடிகைக்கான பிலிம்பேர் விருதுகள் பெற்றார். மேலும் அந்தத் திரைப்படத்திற்காக சிறந்த பெண் துணைக் கதாப்பாந்திரத் தேர்விற்காக பரிந்துரை செய்யப்பட்டார். இஷக்ஸாதே (2012), ஷுட் டேசி ரொமான்ஸ் (2013) மற்றும் ஹேசே தோ பசே (2014) போன்ற வெற்றிப் படங்களில் நடித்தார். இஸக்ஷாதே திரைப்படத்திற்காக தேசிய திரைப்பட விருதுகள்,(சிறப்பு விருது) பெற்றார். மேலும் மற்ற இரண்டு படங்களுக்கும் சிறந்த பெண் நடிகைக்காக ஃபிலிம்பேர் விருதுகளுக்குப் பரிந்துரை செய்யப்பட்டார். பின்பு மூன்று ஆண்டுகால இடைவெளிக்குப் பிறகு கோல்மால் மறுபடியும் (கோல்மால் அகெய்ன்) என்ற மாபெரும் வெற்றிப்படத்தில் 2017 ஆம் ஆண்டு நடித்தார்.  
சோப்ரா தேசிய திரைப்பட விருதுகள், இந்தியா, பிலிம்பேர் விருதுகள் போன்றவை உட்பட பல விருதுகளைப் பெற்றுள்ளார். நடிகையாக மட்டுமன்றி அடையாளச் சின்னம், மற்றும் தயாரிப்புகளுக்கான புகழ்பெற்ற மேற்குறிப்பாளராகவும் இருந்துவருகிறார். தன்னுடைய திறமைகளால் இந்தியாவில் முன்னணி நடிகையாக இருந்துவருகிறார்.
# பரினீதி சோப்ரா

## ஆரம்பகால வாழ்க்கை மற்றும் வேலை

பரினீதி சோப்ரா அக்டோபர் 22, 1987 ஆம் ஆண்டு அம்பாலா, அரியானா மாநிலத்தில் ஒரு பஞ்சாபியக் குடும்பத்தில் பிறந்தார்.. இவருடைய தந்தை பவன் சோப்ரா ஒரு வணிகர், தாய் ரீனா சோப்ரா ஆவார். இவருக்கு சிவாங் மற்றும் சஹாஜ் என இரு சகோதரர்கள் உள்ளனர். நடிகைகள் பிரியங்கா சோப்ரா, மன்னரா சோப்ரா மற்றும் மீரா சோப்ரா ஆகியோர் இவரது உறவினர்னர்கள் ஆவர்.. சோப்ரா அம்பாலாவில் உள்ள ஏசு மற்றும் மேரி கன்னிமாடத்தில் பயின்றார்..தி இந்து எனும் இதழுக்கு அளித்த நேர்காணலில் தான் ஒரு சிறந்த மாணவியாக இருந்ததாகவும் முதலீட்டு வங்கியியல் அலுவலராக பணிபுரிய விருப்பப்பட்டதாகவும் கூறியுள்ளார்.. படித்துக்கொண்டிருக்கும் போதே மான்செஸ்டர் யுனைடெட் கால்பந்துக் கழகத்திற்கான உணவுத்துறையின் தலைவராக பகுதிநேரமாக வேலை பார்த்துவந்தார். சோப்ரா இந்துஸ்தானி இசையில் பட்டம் பெற்றவர் ஆவார். தனது குழந்தைப் பருவத்தில் தனது உறவினர் பிரியங்கா சோப்ரா மற்றும் தனது தந்தையுடன் இணைந்து மேடைகளில் பாடியுள்ளார்.  
2009 ஆம் ஆண்டின் பொருளாதார மந்தநிலையின் போது அவர் இந்தியா வந்தார். தன்னுடைய உறவினர் பிரியங்கா சோப்ராவுடன் மும்பையில் தங்கினார். யாஷ் சோப்ரா படமனைக்குச் சென்றபோது பரனீதியை பொதுத் தொடர்புகள் மேலாளரை பிரியங்கா சோப்ரா சந்திக்கச் செய்தார். சோப்ரா சந்தையிடுதலில் பொதுத் தொடர்புகள் ஆலோசகராக உள்ளகப் பயிற்சியாளராகச் சேர்ந்தார்.
# காமதேனு (வார இதழ்)

**காமதேனு** என்பது தமிழ் நாட்டில் இருந்து வெளிவரும் வார இதழாகும். தி இந்து குழுமத்தால் 2018 இல் தொடங்கப்பட்டுள்ளது. வாரந்தோறும் திங்கள் கிழமையன்று வெளியாகிறது. இதன் முதல் இதழானது 2018 மார்ச்சு 05 அன்று வெளியானது.
# காமதேனு (வார இதழ்)

## வரலாறு

தி இந்து குழுமம் 2013 ஆவது ஆண்டில் தி இந்து தமிழ் நாளிதழைத் தொடங்கியது. 2018 இல் காமதேனு என்னும் இந்நாளிதழைத் தொடங்கியுள்ளது.
# பௌத்த தொல்லியற்களங்கள்

தூபி]]  
**பௌத்த தொல்லியற்களங்கள்** (**Buddisht Archaeological Sites**) இந்தியா, நேபாளம், இலங்கை, இந்தோனேசியா, பாகிஸ்தான் மற்றும் ஆப்கானிஸ்தான் நாடுகளில் உள்ளது. அவைகள்:
# பௌத்த தொல்லியற்களங்கள்

## இந்தியா

### உத்தரப் பிரதேசம்

1. பிப்ரவா, புத்தர் வளர்ந்த பண்டைய கபிலவஸ்து நகரம் இருந்த இடம்
1. பவா நகரம், கௌதம புத்தர் பரிநிர்வாணம் அடைவதற்கு முன்னர் சுந்தனிடமிருந்து இறுதி உணவை உட்கொண்ட இடம்
1. குசிநகர், புத்தர் இறுதியில் பரிநிர்வாணம் அடைந்த இடம்
1. சாரநாத், புத்தர் முதலில் தர்மத்தை உபதேசித்த இடம். தாமேக் தூபி மற்றும் சௌகந்தி தூபி
1. சங்காசியா, சுவர்க்கத்தில் மூன்று மாதங்கள் தங்கி, அபிதம்மத்தை தனது தாய் மாயாதேவிக்கு அருளிய பின்னர் பூமியில் இறங்கிய இடம்.
1. கோசாம்பி, புத்தர் தர்மத்தை உபதேசித்த இடங்களில் ஒன்று
1. சிராவஸ்தி, புத்தர் தங்கி தருமத்தை உபதேசிக்க, அனாதபிண்டிகன் எனும் வணிகன் ஜேடவனத்தை நிறுவிய இடம்
1. பிப்ரவா
# பௌத்த தொல்லியற்களங்கள்

## இந்தியா

### பீகார்

1. ராஜகிரகம்
1. வைசாலி
1. நாளந்தா பல்கலைக்கழகம்
1. விக்கிரமசீலா
1. கேசரியா
1. கும்ஹரார்
1. லௌரியா-ஆராராஜ்
1. லௌரியா நந்தன்காட்
1. பராபர் குகைகள்
1. லோம ரிஷி குகை
1. இந்திரசீல குகை
# பௌத்த தொல்லியற்களங்கள்

## இந்தியா

### குஜராத்

1. சியோத் குகைகள்
1. காம்பாலித குகைகள்
1. ஜுனாகத் குடைவரைகள்
1. தேவ்னி மோரி
# பௌத்த தொல்லியற்களங்கள்

## இந்தியா

### இராஜஸ்தான்

1. கோல்வி குகைகள்
1. பைரத் பௌத்த தொல்லியல் களம்
# பௌத்த தொல்லியற்களங்கள்

## இந்தியா

### ஆந்திரப் பிரதேசம்

1. அமராவதி பௌத்த தொல்லியல் களம்
1. குண்டுபள்ளி பௌத்த நினைவுச் சின்னங்கள்
1. ராமதீர்த்தம்
1. நாகார்ஜுனகொண்டா
1. உண்டவல்லி
1. போஜ்ஜன்ன கொண்டா
1. கண்டசாலா
1. சந்திராவரம்
1. புத்தம்
1. பெலும் குகை
1. சாலிகுண்டம்
1. பவிகொண்டா
1. தொட்டலகொண்டா
1. பெத்தபுரம்
1. கோட்டூரு தனதிப்பலு
1. பட்டிபிரோலு
# பௌத்த தொல்லியற்களங்கள்

## இந்தியா

### மத்தியப் பிரதேசம்

1. சாஞ்சி
1. சாஞ்சி தூபி எண் 2
1. பர்குட்
1. பாக் குகைகள்
# பௌத்த தொல்லியற்களங்கள்

## இந்தியா

### ஒடிசா

1. இரத்தினகிரி
1. லலித்கிரி
1. தௌலி
1. உதயகிரி, கந்தகிரி குகைகள்
1. புஷ்பகிரி
# பௌத்த தொல்லியற்களங்கள்

## இந்தியா

### மகாராட்டிரா

1. அஜந்தா குகைகள்
1. எல்லோரா
1. மகாகாளி குகைகள்
1. லெண்யாத்திரி
1. பாண்டவர் குகைகள்
1. அவுரங்காபாத் குகைகள்
1. பாஜா குகைகள்
1. கர்லா குகைகள்
1. தானாலே குகைகள்
1. கான்கேரி குகைகள்
1. பிதல்கோரா குகைகள்
1. மன்மோடி குகைகள்
1. கொண்டன குகைகள்
1. பேட்சே குகைகள்
1. துளஜா குகைகள்
1. காந்தார்பால் குகைகள்
1. மண்டபேஷ்வர் குகைகள்
# பௌத்த தொல்லியற்களங்கள்

## இந்தியா

### கர்நாடகா

- சன்னதி
- மஸ்கி
# பௌத்த தொல்லியற்களங்கள்

## நேபாளம்

1. லும்பினி, புத்தர் பிறந்த இடம்
1. திலௌராகோட், புத்தர் வளர்ந்த பண்டைய கபிலவஸ்து நகரம்
1. தேவதகா
1. மாயாதேவி கோயில்
1. பௌத்தநாத்
1. சுயம்புநாத்
# பௌத்த தொல்லியற்களங்கள்

## பாகிஸ்தான்

1. தர்மராஜிக தூபி
1. தக்சசீலா
1. மன்கியாலா தூபி
1. சமால் கார்கி
1. புத்கார தூபி
1. சுவத்
1. கனிஷ்கரின் தூபி
1. ராணிகட்
1. சபாஷ் கார்கி
1. ஜௌலியன் விகாரை
1. பாமலா தூபி
1. மொகரா முராது
1. மந்தல் பௌத்த பாறைச் சிற்பங்கள்
1. புஷ்கலாவதி
1. காந்தாரப் புத்தர் சிலை
# பௌத்த தொல்லியற்களங்கள்

## ஆப்கானித்தான்

1. பீம்ரன் தூபி
1. லோரியன் தங்கை
1. மெஸ் ஐநாக்
1. ஹட்டா
1. பாக்ராம்
# பௌத்த தொல்லியற்களங்கள்

## வங்காள தேசம்

1. சோமபுரம் மகாவிகாரை
1. மகாஸ்தங்கர்
# பௌத்த தொல்லியற்களங்கள்

## இந்தோனேசியா

1. போரோபுதூர்
# பௌத்த தொல்லியற்களங்கள்

## தாய்லாந்து

1. அயூத்தியா
# பௌத்த தொல்லியற்களங்கள்

## மியான்மர்

1. கியாய்க்டியோ
# பௌத்த தொல்லியற்களங்கள்

## சீனா

1. மொகாவோ கற்குகைகள்
# பௌத்த தொல்லியற்களங்கள்

## இலங்கை

1. ரிதி விகாரை
1. புதுருவகல
1. ருவான்வெலிசாய
1. சிறீ மகாபோதி
1. தூபாராமய
1. அபயகிரி விகாரை
1. அவுக்கண புத்தர் சிலை
1. இசுருமுனிய
1. மகுல் உயன
1. ஜேத்தவனராமயா
1. வெஸ்ஸகிரிய
1. மிரிசவெட்டி தாதுகோபுரம்
1. தம்புள்ளை பொற்கோவில்
1. பொலன்னறுவை
1. அனுராதபுரம்
# பௌத்த தொல்லியற்களங்கள்

## இதனையும் காண்க

- பௌத்த யாத்திரைத் தலங்கள்
- அசோகர் கல்வெட்டுக்கள்
- அசோகரின் பெரிய தூண் கல்வெட்டுக்கள்
- அசோகரின் சிறு தூண் கல்வெட்டுகள்  
பரிநிர்வாணம் அடைந்த கௌதம புத்தர் சிற்பம்]]
# சண்டக்கோழி 2

**சண்டக்கோழி 2** (Sandakozhi 2), லிங்குசாமியின் இயக்கத்தில், விஷால், ஜெயந்திலால் கடா , சுபாஸ்கரன் அல்லிராஜா ஆகியோரின் தயாரிப்பில் வெளியான ஓர் தமிழ்த்திரைப்படம் ஆகும். இத்திரைப்படத்தில் விஷால், வரலட்சுமி சரத்குமார், ராஜ்கிரண், ஆகியோர் முதன்மைப் பாத்திரங்களில் நடித்துள்ளனர். இத்திரைப்படம் சக்தியின் ஒளிப்பதிவிலும், யுவன் சங்கர் ராஜா இசையிலும், பிரவீன் கே. எல்லின் படத்தொகுப்பிலும், 18 அக்டோபர், 2018 அன்று வெளியானது. இப்படத்தின் படப்பிடிப்பு செப்டம்பர் 2017இல் தொடங்கப்பட்டது.
# சண்டக்கோழி 2

## நடிப்பு

- விஷால் - பாலு
- வரலட்சுமி சரத்குமார் - பேச்சி
- கீர்த்தி சுரேஷ் - செம்பருத்தி
- ராஜ்கிரண் - துரையாக
- முனீஷ்காந்த் ராமதாஸ் - முருகன்
- கஞ்சா கறுப்பு
- ஹரீஸ் பெராடி
- கபாலி விஷ்வந்த்
- அப்பணி சரத்
- மீரா ஜாஸ்மின் - ஹேமாவாக (மதிப்புறுத்தோற்றம்)
- அரி கிருஷ்ணன் - அன்பு
# சண்டக்கோழி 2

## தயாரிப்பு

ஆகத்து, 2014 ஆம் ஆண்டில் அஞ்சான் திரைப்படம் வெளியான பிறகு இயக்குநர் லிங்குசாமி இரண்டு கதைகளைத் தயார் செய்து வைத்திருந்தார்.அதில் ஒன்று எண்னி ஏழு நாள், இந்தத் திரைப்படத்தில் நடிகர் கார்த்திக்கை வைத்து இயக்குவதாக இருந்தார். மற்றொன்று 2005 ஆம் ஆண்டில் வெளிவந்து வியாபார மற்றும் விமர்சன ரீதியில் வெற்றி பெற்ற சண்டக்கோழி படத்தின் தொடர்ச்சி கதையாகும். இந்தத் திரைப்படத்தில் முந்தைய படத்தின் நாயகனான விஷாலையே நடிக்க வைக்க பேச்சு வார்த்தை நடந்தது. பின் டிசம்பர் 2014 இல் இந்தத் திரைப்படத்தை விஷாலின், விஷால் பிலிம் பேக்டரி மற்றும் லிங்குசாமியின் திருப்பதி பிரதர்ஸ் நிறுவனமும் இணைந்து தயாரிப்பதாகவும் 2015 ஆம் ஆண்டின் துவக்கத்தில் படம் துவங்கப்பட இருப்பதாகவும் அதிகாரப்பூர்வமாகத் தெரிவித்தனர். ஆனால் அதன் பின் திருப்பதி பிரதர்ஸ் நிறுவனத்தின் சில திரைப்படங்கள் தோல்வியைத் தழுவியதால் பணநெருக்கடி காரணமாக இந்தத் திரைப்படத்தின் தயாரிப்புப் பணிகளில் இருந்து அந்த நிறுவனம் வெளியேறியது. 2015 ஆம் ஆண்டின் மத்தியில் படத்தின் நடிகர்கள் தேர்வு துவங்கியது. ராஜ்கிரனை மீண்டும் முக்கியக் கதாப்பாத்திரத்தில் தேர்வுச் செய்தனர். இசையமைப்பாளராக டி. இமானையும், நகைச்சுவைக் கதாப்பாத்திரத்தில் சூரியையும் ஒப்பந்தம் செய்தனர். 2005 ஆம் ஆண்டில் கதாநாயகியாக நடித்த மீரா ஜாஸ்மின் இந்தத் திரைப்படத்தில் சிறப்புத் தோற்றத்தில் நடிக்க இருபதாகவும் முக்கிய பெண் கதாப்பத்திரத்திற்கு கீர்த்தி சுரேசை ஒப்பந்தம் செய்தனர்.. இதற்கு முன்னதாக ஷாமிலி மற்றும் அக்சரா ஹாசன் ஆகியோரிடம் நடிக்க கேட்கப்பட்டது. முக்கிய எதிராளிக் கதாப்பத்திரத்தில் நடிக்க சத்யராஜிடம் கேட்கப்பட்டது. முதலில் 2015 ஆம் ஆண்டு ஆகத்து மாதத்தில் படவேலைகள் துவங்க இருப்பதாக தகவல்கள் வெளியாகின. ஆனால் விஷால் தி இந்துவிற்கு அளித்த நேர்காணலில் பாத்தின் திரைக்கதை முதல் பாகத்தைவிட சிறப்பாக இருந்தால் மட்டுமே படப்பிடிப்பு துவங்கும் எனக் கூறினார்.  
சனவரி 2016 இல் விஷால் இந்தத் திரைப்படம் பெப்ரவரி மாதத்தில் துவங்க இருப்பதாகவும் இது மதுரை மற்றும் அதன் புறநகர்ப் பகுதிகளைச் சுற்றி நடக்கும் கதையாகும் எனக் கூறினார். பின் பெப்ரவரி மாதத்தில் லிங்குசாமி இந்தத் திரைப்படத்தில் போதிய கவனம் செலுத்த மறுப்பதால் நிறுத்த முடிவு செய்துள்ளதாக விஷால் கூறினார்.. பின் அல்லு அர்ஜுனை வைத்து இரண்டு மொழிகளில் லிங்குசாமி இயக்கும் திரைப்படத்தை ஸ்டுடியோ கிரீன் நிறுவனம் தயாரித்தது. இந்தப் படத்தின் வேலைகள் முடிந்தவுடன் *சண்டக்கோழி 2* படத்தின் வேலைகளைத் துவங்க உள்ளதாக தகவல்கள் வந்தன. சூன், 2016 இல் இந்தத் திரைப்படம் மறுபடியும் துவங்க இருப்பதாகவும், ஒளிப்பதிவாளராக மதியும், இசையமைப்பாளராக இமானுக்குப் பதிலாக முதல் பாகத்தில் இசையமைத்த யுவன் சங்கர் ராஜா ஒப்பந்தம் செய்யப்பட்டுள்ளதாகவும் விஷால் கூறினார். பின் முக்கியப் பெண் கதாப்பத்திரத்தில் நடிக்க மஞ்சிமா மோகனிடம் கேட்கப்பட்டது. ஆனால் டிசம்பர் 2016 இல் கீர்த்தி சுரேஷ் ஒப்பந்தம் செய்யப்பட்டார்.. ஹரீஷ் பேரடி மற்றும் வரலட்சுமி சரத்குமார் ஆகியோர் முக்கிய எதிராளிக் கதாப்பத்திரத்தில் நடிக்க ஒப்பந்தம் செய்யப்பட்டனர்.
# சண்டக்கோழி 2

## இசை

இத்திரைப்படத்திற்கு யுவன் சங்கர் ராஜா இசையமைத்துள்ளார்.
# தி யூசுவல் சஸ்பெக்ட்ஸ்

## கதைக்களம்

இதன் கதைக்களமானது *ரோஜர் 'வெர்பல்' கிண்ட்* என்ற சிறு குற்றவாளியின் காவல்துறை விசாரணையைச் சார்ந்து இருக்கும். வெர்பல் லாஸ் ஏஞ்சல்ஸ் துறைமுகத்தில் நிகழ்ந்த தீ விபத்து மற்றும் படுகொலைகளில் இருந்து உயிர் பிழைத்தவர். அவர் விசாரணை அதிகாரியிடம் பல நிகழ்வுகளின் காரணமாக தான் மற்றும் தனது கூட்டாளிகள் துறைமுகத்தில் உள்ள படகை அடைந்ததாக ஒரு குழப்பமான கதையைக் கூறுவார். மேலும் அவர்களுக்கு ஆணைகள் வழங்கிய *கைசர் சோசே* என்ற மர்மத் தலைவன் பற்றியும் கூறுவார்.
# தி யூசுவல் சஸ்பெக்ட்ஸ்

## கதைச் சுருக்கம்

நியூயார்க்கில் வாகனக் கடத்தலில் ஈடுபட்டதாகக் கருதி வழக்கமான குற்றவாளிகளான வெர்பல் கிண்ட் மற்றும் நான்கு பேர்களை காவல்துறை கைது செய்கிறது. ஆனால் அவர்கள் நிரபராதிகள் ஆவர். விடுதலைக்குப் பிறகு காவல்துறையைப் பழிவாங்கும் காரணத்திற்காக இவர்கள் ஐந்து பேரும் ஒரு கொள்ளைச் சம்பவத்தை செய்து முடித்து லாஸ் ஏஜென்ஸ் நகரில் தலைமறைவாவார்கள். அவர்களை ஒரு வழக்கறிஞர் சந்தித்து மேலும் ஒரு குற்றச் சம்பவத்தை செய்யக் கோருகிறார். இவர்கள் நடக்க இருக்கும் பயங்கரத்தை அறியாமல் அதை செய்ய முடிவு செய்கின்றனர். மிகவும் பயங்கர சர்வதேச குற்றவாளியான கைசர் சோசேவால் இயக்கப்படுவதை அவர்கள் அறிந்திருக்கவில்லை. துறைமுகத்தில் நடந்த அந்த குற்ற சம்பவத்தின் பொழுது 27 நபர்கள் கொல்லப்படுகின்றனர். மேலும் படகு வெடித்து தீ விபத்து ஏற்படுகிறது. விசாரணையில் இக்குற்றம் நடந்ததற்கு காரணமாக பல நிகழ்வுகளை கூறுகிறார். இறுதியில் நிரபராதியாக கருதி அவர் விடுவிக்கப்படுகிறார். மேலும் ஒரு மர்மக் திருப்பத்துடன் திரைப்படம் நிறைவு பெறுகிறது.
# தி யூசுவல் சஸ்பெக்ட்ஸ்

## தயாரிப்பு மற்றும் வெளியீடு

இத்திரைப்படம் 5.5 மில்லியன் டாலர் செலவில் லாஸ் ஏஞ்சல்ஸ் சான் பெட்ரோ மற்றும் நியூயார்க் நகரங்களில் 35 நாட்களில் படமாக்கப்பட்டது. வெளியிடுவதற்கு முன்பு பொதுமக்களிடம் விளம்பரத்திற்காக பேருந்து மற்றும் விளம்பர பலகைகளில் "யார் இந்த கைசர் சோசே?' என்று குறிப்பிட்டது படக்குழு.
இந்த திரைப்படம் 1995 கேன்ஸ் திரைப்பட விழாவில் திரையிடப்பட்டது. பின் குறைவான திரையரங்குகளில் மட்டும் வெளியிடப்பட்டது. சாதகமான வரவேற்பை பெற்றதால் பிறகு பரவலாக வெளியிடப்பட்டது. வட அமெரிக்காவில் மட்டும் 23 மில்லியன் டாலருக்கும் மேல் வசூலைப் பெற்றது.
# தி யூசுவல் சஸ்பெக்ட்ஸ்

## பாராட்டுகள்

இந்த படத்திற்காக எழுத்தாளர் மெக்குயரி மற்றும் கெவின் ஸ்பேசி என்ற நடிகரும் உயரிய ஆஸ்கர் விருதினை வென்றவர்கள். அமெரிக்க எழுத்தாளர்கள் குழு இப்படத்தின் திரைக்கதையை அனைத்து கால திரைப்படங்களையும் கணக்கில் கொண்டு 35வது சிறந்த திரைக்கதையாக வரிசைப்படுத்தியது. ஜூன் 17 2008 இல் அமெரிக்க திரைப்பட நிறுவனம் பல வகைகளிலான சிறந்த 10 படங்களை அறிவித்தது. அப்பட்டியலில் இத்திரைப்படம் பத்தாவது சிறந்த மர்ம திரைப்படமாக இடம்பெற்றது. மேலும் வெர்பல் கிண்ட் என்ற கதாபாத்திரம் நாற்பத்தி எட்டாவது சிறந்த வில்லனாக அறிவிக்கப்பட்டது.
இந்தியாவில் இந்தி மொழியில் 2005ல் வெளியான சாக்லேட் என்ற திரைப்படம் இப்படத்தை தழுவி எடுக்கப்பட்டதாகும். இந்தத் திரைப்படம் 1996 ஆங்கிலேய திரைப்பட விருது விழாவில் சிறந்த படத்திற்காக பரிந்துரை செய்யப்பட்டது. அந்த விருது விழாவில் அசல் திரைக்கதை பிரிவிலும் படத்தொகுப்பு பிரிவிலும் இத்திரைப்படத்திற்கு விருது கிடைத்தது. இயக்குநர் சிங்கர் சிறந்த அறிமுக இயக்குனருக்கான எம்பயர் விருதினை வென்றார். தி இன்டிபென்டன்ட் என்ற ஆங்கிலேய பத்திரிக்கை இத்திரைப்படத்தின் முடிவு மிகவும் நேர்த்தியாகவும் எதிர்பார்ப்பை கடந்து இருப்பதாகவும் தெரிவித்தது. படம் பார்த்த பிறகு ரசிகர்களால் மனதில் தெளிவான (திரையில் கண்டதற்கு மாறுபட்ட) கதையை அறிய முடிவதாக தெரிவித்தது.
# விக்கிப்பீடியா:Statistics/weekly/11-Mar-2018
# கொடி (திரைப்படம்)

***கொடி*** (*Kodi*) என்பது தமிழ் அரசியல் அதிரடித் திரைப்படம் ஆகும். இந்தத் திரைப்படத்தை வெற்றிமாறனின் கிராஸ் ரூட் ஃபிலிம்ஸ் நிறுவனத்தின் தயாரிப்பில், துரை செந்தில் குமார் இயக்கியுள்ளார். தனுஷ், அனுபமா பரமேஷ்வரன், சரண்யா பொன்வண்ணன, காளி வெங்கட் ஆகியோர் முக்கிய கதாப் பாத்திரங்களில் நடித்துள்ளனர். துரை செந்தில்குமாரின் முந்தைய இரு படங்களான எதிர்நீச்சல் (2013 திரைப்படம்) , காக்கி சட்டை (2015 திரைப்படம்) ஆகிய இரு படங்களைத் தயாரித்த தனுஷ் இவரின் இயக்கத்தில் இந்தப்படத்தில் இரு வேடமேற்று நடித்திருக்கிறார். எஸ். வெங்கடேஷ் ஒளிப்பதிவு செய்துள்ளார். தர்மயோகி எனும் பெயரில் தெலுங்கில் மொழிமாற்றம் செய்யப்பட்டு தமிழில் வெளியான அடுத்த நாள் வெளியிடப்பட்டது. இந்தப்படம் வெளியிடப்பட்டு ரசிகர்கள் மற்றும் விமர்சகர்கள் மத்தியில் தனுஷ், திரிசாவின் நடிப்பிற்கு நல்ல வரவேற்பு கிடைத்தது. பின்னர் போக்கிரி நாயகன் 2 (ரௌடி ஹீரோ 2) என்ற பெயரில் டெலிஃபிலிம்ஸ் நிறுவனம் 2017 ஆம் ஆண்டு இந்தியில் வெளியிட்டது. இது கன்னடத்தில் துவாஜா (2018) என்ற பெயரில் மறு ஆக்கம் செய்யப்பட்டது.
# கொடி (திரைப்படம்)

## கதைச் சுருக்கம்

கதையின் நாயகன் கொடி (தனுஷ்) பிறந்ததிலிருந்தே அரசியலை தன் வாழ்க்கையின் ஒரு பகுதியாகவே நினைத்து வாழ்ந்து வருபவர். அவனுடைய தந்தை முருகனும் (கருணாஸ்) தன்னுடைய மகன் அரசியல்வாதி ஆகவேண்டுமென்று நினைக்கிறார். மக்கள் வசிக்கும் பகுதியில் பாதரசக் கழிவுகளை கொட்டுவதை எதிர்த்து போராடிய போது முருகன் தீக்குளித்து இறந்து விடுகிறார். கொடியின் ஒத்த இரட்டையரான அன்பு (தனுஷ்) கொடிக்கு எதிரான மனோபாவங்களைக் கொண்டவன். கொடி சற்று கரடு முரடான குணங்களைக் கொண்டவர். ஆனால் அன்பு அமைதியை விரும்புபவர். ஒரு கல்லூரியில் பேராசிரியராக வேலை பார்த்துவருகிறார்.  
கொடியின் பெண்தோழி ருத்ராவும் (திரிஷா) கொடியினைப் போன்றே சிறுவயது முதலே அரசியலில் இருந்து வருகிறார். தற்போது அவர் இருக்கும் கட்சிதான் ஆளுங்கட்சியாக இருக்கிறது. முட்டை விற்கும் பெண்மனியாக மாலதி (அனுபமா பரமேசுவரன) இருக்கிறார். ஒரு நாள் அவரின் முட்டைகளை கொடி உடைத்து விடுகிறார். அவரை துரத்தி செல்கையில் அன்புவை ,கொடி என நினைத்து அடித்து விடுகிறார். அன்புவிற்கு மாலதியின் மீது காதல் வருகிறது. மாலதி தன்னுடைய கிராமத்தில் பாதரசக் கழிவுகளால் ஏற்படும் பாதிப்பை அன்புவிடம் கூறுகிறார். அதனை அவர் தனது சகோதரர் கொடியிடம் கூறுகிறார்.  
கொடி அதற்கான ஆவணங்களை எடுத்துக் கொண்டு தனது கட்சித் தலைவரை (எஸ்.ஏ.சந்திரசேகர்) சந்திக்கிறார். பிறகு தான் தனது கட்சி உறுப்பினரான மாரிமுத்துவும் அவனது கூட்டாளிகளும் தான் இதற்கு காரணம் எனத் தெரிய வருகிறது. இதனை ருத்ராவிடம் தெரிவிக்க, அவரோ ஒரு பொது மேடைக் கூட்டத்தில் இதனை மக்களிடம் தெரிவிக்கிறார். அதனால் கொடியின் கட்சிக்கு அவப்பெயர் ஏற்படுகிறது. அந்த சமயத்தில் முன்னாள் சட்ட மன்ற உறுப்பினர் அன்பழகன் (நமோ நாராயனா) தன்னுடைய ஆட்களை அனுப்பி கொடி, ருத்ராவை சந்திக்கும் இடத்தில் (காட்டுப் பகுதில்) வைத்து கொலை செய்யத் திட்டம் தீட்டுகிறார். இறுதியில் ருத்ராவே கொடியைக் குத்திக் கொலை செய்கிறார்.  
கொற்றை வேல் (ராஜ சிம்மன்) கொடியை கொலை செய்ததற்கான நிகழ்படத்தை வைத்து ருத்ராவை மிரட்டுகிறார். ஆனால் கொற்றை வேலுவை காவல் அதிகாரியை வைத்து கொலை செய்துவிட்டு இறுதியில் காவல் அதிகாரியையும் ருத்ரா கொலை செய்கிறார். பின்னர் அன்பு தன்னை கண்டுபிடித்துவிடுவான் என நினைத்து பகத்சிங்கையும் அன்புவின் தாயையும் (சரண்யா பொன்வண்ணன்) ஆட்கடத்தல் செய்கிறார். பின்பு நான் தான் கொடியை கொலைசெய்தேன் என ருத்ராவே ஒப்புக்கொள்கிறார். பகத்சிங் தனது நண்பனுக்காக ருத்ராவை பழிதீர்க்கிறார்.
# கொடி (திரைப்படம்)

## நடிப்பு

- தனுஷ் - அன்பு & கொடி
- அனுபமா பரமேசுவரன் - மாலதி
- திரிஷா - ருத்ரா
- நமோநாராயணன் - அன்பழகன்
- சரண்யா பொன்வண்ணன் - கொடி & அன்புவின் தாய்
- காளி வெங்கட் - பகத்சிங்
# கொடி (திரைப்படம்)

## ஒலிவரி

கோடிக்கான ஒலிப்பதிவு ஆல்பம் சந்தோஷ் நாராயணன் இசையமைத்துள்ளார். நான்கு பாடல்களின் வரிகளை விவேக் எழுதியுள்ளார், தனுஷ் & அருண்ராஜா காமராஜ் எழுதி கொடி பறக்குதா பாடலை எழுதினார். இந்த படத்தின் ஆடியோ உரிமையை சோனி மியூசிக் இந்தியா நிறுவனம் வாங்கியது. முழுமையான ஆல்பம் 5 அக்டோபர் 2016 அன்று சென்னை பிரசாத் லேப்ஸில் வெளியிடப்பட்டது. இந்த ஆல்பம் ஐந்து பாடல்களைக் கொண்டுள்ளது.
# உன்னி முகுந்தன்

**உன்னி முகுந்தன்** அல்லது உன்னி முகுந்தன் நாயர் (Malayalam: **ഉണ്ണി മുകുന്ദൻ**, English:**Unnikrishnan Mukundan Nair**) ஒரு தென்னிந்திய திரைப்பட நடிகராவார்.தமிழ்த் திரைப்படம் சீடன் மூலம் இவர் நடிகராக அறிமுகமானார். தமிழ், மலையாளம், தெலுங்கு ஆகிய மூன்று மொழிகளில் இருபத்தியைந்துக்கும் மேற்பட்ட திரைப்படங்களில் நடித்துள்ளார்.
# உன்னி முகுந்தன்

## பிறப்பு

உன்னி முகுந்தன் செப்டம்பர் 22, 1987 இல் குஜராத்தின் மாநிலம் அகமதாபாத்தில் மலையாளிக் குடும்பத்தில் பிறந்தார். இவரின் தந்தை முகுந்தன் நாயர், தாயார் ரோஜி முகுந்தன். இவருக்கு ஒரு அக்கா உள்ளார். இவர் அகமதாபாத்திலேயே பிறந்து வளர்ந்தார். ஆங்கிலத்தில் இளங்கலை படித்தவர். நடிப்பைத் தவிர்த்து சிறுகதைகள் எழுதுவது, ஆங்கிலத்தில் பாடல்கள் எழுதுவது, உடற்பயிற்சி ஆகியவற்றில் உன்னி முகுந்தன் கவனம் செலுத்தியுள்ளார்.
# உன்னி முகுந்தன்

## நடிப்புத்துறை

2002 இல் மலயாளத்தில் பிரிதிவிராஜின் நடிப்பில் வெளியான நந்தனம் திரைப்படத்தின் தமிழ் பதிப்பான சீடன் திரைப்படமே உன்னி முகுந்தனின் முதல் திரைப்படம். அதன் பிறகு பல சிறு சிறு வேடங்களில் நடித்தார். உன்னி முகுந்தனிற்கு மிகப் பெரிய வெற்றியை தந்தது இயக்குநர் வைசாக்கின் மலையாளத் திரைப்படமான *மல்லு சிங்*(2012). முதலில் இத்திரைப்படத்தில் நடிக்க
பிருதிவிராஜ் ஒப்பந்தமானர். பிறகு அவரால் நடிக்க முடியாத காரணத்தினால் சிறு வேடத்தில் நடிக்க ஒப்பந்தமான உன்னி முதன்மை கதாபாத்திரத்தில் நடித்தார். இத்திரைப்படம் மிகப் பெரிய வெற்றியை ஈட்டியதால் முதன்மை கதாப்பாத்திரங்களில் நடிக்கும் வாய்ப்புகள் உன்னிக்கு கிடைக்கத் தொடங்கின. *ஐ லவ் மீ* (2012), *இது பாத்திரமானால்* (2013),* விக்ரமாதித்யன்* (2014), * கேஎல் 10 பத்து* (2015), *ஸ்டைல்* (2016), *காட்டும் மழையும்* (2016), *ஒரு முறை வந்து பார்த்தாயா* (2016), *அச்சையன்ஸ்* (2017), *கிளையன்ட்* (2017), and *மாஸ்டர் பீஸ்* (2017) ஆகியவை உன்னி முகுந்தன் பெரிய கதாப்பாத்திரங்கள் ஏற்று நடித்த படங்களாகும். உன்னி முகுந்தன் தெலுங்கில் அறிமுகமானது 2016 ஆம் ஆண்டு ஜூனியர் என்.டி.ஆர் நடிப்பில் வெளியான *ஜனதா கேரேஜ்* திரைப்படம் ஆகும். இவர் மலையாளத்தில் மம்முட்டியின் நடிப்பில் வெளியான *பாம்பே மார்ச் 12* மூலம் அறிமுகமானார். டி.கே.ராஜ்குமாரின் *தல்சமயம் ஒரு பெண்குட்டி* எனும் திரைப்படத்தில் துணைக் கதாபாத்திரம் ஏற்று நடித்தார்.
# உன்னி முகுந்தன்

## நடிப்புத்துறை

### 2011 - 2015

2011 ஆம் வருடம் தமிழ் மற்றும், மலையாளம் மொழியில் உன்னி முகுந்தன் நடிகராக அறிமுகமானார். *சீடன்*, *பாம்பே மார்ச்*, *பேங்க்காக் சம்மர்* ஆகிய மூன்றும் 2011 ஆம் ஆண்டு உன்னியின் நடிப்பில் வெளிவந்த திரைப்படங்களாகும். 2012 ஆம் ஆண்டில் இவரின் 6 திரைப்படன்கள் வெளியாகின. *மல்லு சிங்* மிகப் பெரிய வெற்றி பெற்றதுடன், 100 நாட்கள் திரையிடப்பட்டது. துல்கர் சல்மானின் *தீர்வம்* திரைப்படத்திலும் சிறு வேடத்தில் நடித்தார். *ஏழம் சூரியன்* திரைப்படத்தில் முதன்மைக் கதா பாத்திரத்தில் நடித்தார். 2013, 2014 ஆகிய இரண்டு வருடங்களும் தலா மூன்று மூன்று படங்களில் நடித்தார். அவற்றில் *விக்ரமாதித்யன்* மற்றும் *ராஜாதி ராஜா* ஆகியவை வெற்றி பெற்றதுடன், *விக்ரமாதித்யன்* நூறு நாட்கள் திரையிடப்பட்டது. 2015 இல் நான்கு திரைப்படங்களில் நடித்தார்.
# உன்னி முகுந்தன்

## நடிப்புத்துறை

### 2016 - 2018

2016 ஆம் ஆண்டு *ஜனதா கேரேஜ்* எனும் திரைப்படம் மூலம் தெலுங்கில் அறிமுகமானார் உன்னி முகுந்தன். இத்திரைப்படம் மிகப்பெரிய வெற்றியை ஈட்டியதுடன் எட்டு நாட்களில் நூறு கோடி வசூலைத் தாண்டியது. 2017 இல் வெளிவந்த *அச்சன்ஸ்* திரைப்படம் மூலம் பின்னனிப் பாடகராகவும் அறிமுகமானார்.
# உன்னி முகுந்தன்

## விருதுகள்

| 2011 | ஆசியாநெட் திரைப்பட விருதுகள் | 2011 ஆம் ஆண்டிற்கான சிறந்த புதுமுகம் | பாம்பே மார்ச் 12 |
| --- | --- | --- | --- |
| ஆசியாவிஷன் திரைப்பட விருதுகள் | 2011 ஆம் ஆண்டிற்கான சிறந்த புதுமுகம் |  |  |
| வனிதா திரைப்பட விருதுகள் | திரைப்பட விருதுகள் |  |  |
| ஜெய்கிந்த் டிவி திரைப்பட விருதுகள் | 2011 ஆம் ஆண்டிற்கான சிறந்த புதுவரவு |  |  |
| அம்ருதா டிவி திரைப்பட விருதுகள் | சிறந்த அறிமுக நடிகர் |  |  |
| தென்னிந்திய சர்வதேச திரைப்பட விருதுகள் | சிறந்த அறிமுக நடிகர் (மலையாளம்) |  |  |
| 2017 |  |  |  |
| ஆனந் டிவி திரைப்பட விருதுகள் | சிறந்த யுவன் | அச்சயன்ஸ் |  |
| ரெட் எப்.எம் மலையாளம் இசை விருதுகள்
2017 | சிறந்த நட்சத்திர பாடகர் |  |  |
| ராமு கரியட் திரைப்பட விருதுகள் | சிறந்த நடிகர் | கிளையன்ட் | } |